**Tuairisc Féinmheastóireachta agus Plean Feabhsúcháin Scoile** including targets and the actions targets.

**1.1** Níl aon torthaí go fóill mar gurb í seo an chéad bhliain den phróiseas ag díriú ar litearthacht na Gaeilge.

**1.2 Fócas na meastóireachta seo**

Cuid d’obair leanúnach Gaelscoil Raifteirí is ea féinmheastóireacht scoile i dtaca leis an bhfoghlaim agus leis an teagasc.

Thugamar faoi fhéinmheastóireacht ar theagasc agus ar fhoghlaim san Litearthacht Ghaeilge sa scoil le linn na tréimhse Samhain 2018 – Meitheamh 2020.

De thoradh ar phlé gairmiúil agus anailís (láidreachtaí, dúshláin) a rinne na múinteoirí ar theagasc agus ar fhoghlaim na Gaeilge, shocraíomar go mbeadh an teanga ó bhéal mar phríomhfhócas don fhéinmheastóireacht scoile.

Thagair muid do na réimsí agus na caighdeáin sa Chreat Cáilíochta *Ag Breathnú ar an Scoil Againne 2016* chun cabhrú linn meastóireacht a dhéanamh ar ár gcleachtas féin agus breithiúnais shlána a dhéanamh bunaithe ar an bhfianaise atá bailithe againn.

Ó tharla go bhfuilimid ag cur i bhfeidhm Churaclam Teanga na Bunscoile, shocraíomar díriú ar thoradh foghlama 4, sé sin **s*truchtúr abairte agus gramadach*** *mar go bhfuil deacracht ag formhór na bpáistí le struchtúr abairte agus Gaeilge a úsáid go neamhspleách.*

**2. Cinntí**

**2.1 Seo a leanas cleachtas éifeachtach/ fíoréifeachtach inár scoil.**

*Is léir go bhfuil na páistí bródúil as an teanga agus go bhfuil dearcadh dearfach ag an tromlach acu ina leith. Baineann siad taitneamh as an bhfoghlaim i dtimpeallacht scoile dhearfach agus sábháilte. Is léir áfach, nach bhfuil muinín ag céatadán áirithe do na páistí bheith a labhairt i nGaeilge ach ba mhaith leo feabhas a chur ar a gcuid Gaeilge labhartha.*

**2.2. Seo an chaoi a bhfuil a fhios againn**

*Obair na bpáistí/cóipleabhar – a léirigh na botúin is coitianta a dhéanann na páistí ó thaobh struchtúr abairte agus gramadach*

*Dírbhreathnú an mhúinteora - a léirigh na botúin is coitianta a dhéanann na páistí ó thaobh struchtúr abairte agus gramadach sa chaint*

*Athmhacnamh an mhúinteora ar mhúineadh teanga ó bhéal sa seomra ranga – a léiríonn gur gá dul i ngleic leis na botúin is coitianta a chloiseann siad i gcaint agus a fheiceann siad in obair scríofa na bpáistí*

*Ceistneoir do pháistí – a léiríonn nach maith le 36% de na páistí bheith ag labhairt os ard sa rang, agus nach gceapann ach le 55% go bhfuil cruinneas Gaeilge acu.*

*Ceistneoir do thuismitheoirí – Thuairisc 100% de na tuismitheoirí go bhfuil sé tábhachtach go bhfoghlaimeodh a gcuid páistí Gaeilge agus is léir go bhfuil meoin dearfach ag 60% i leith na Gaeilge.*

**2.3** **Beimid ag díriú ar an ngné seo chun feabhas a chur ar chleachtas amach anseo.**

*Beimid ag díriú ar chruinneas na Gaeilge ar bhonn scoile chun muinín na bpáistí a mhéadú.*

**3. Ár bPlean Feabhsúcháin**

Ar an gcéad leathanach eile déantar taifead ar:

Spriocanna feabhsúcháin atá socraithe

Gníomhartha atá ann chun na spriocanna a bhaint amach

**Cé atá freagrach as** plean feabhsúcháin a chur i bhfeidhm, mónatóireacht/ athbhreithniú a dhéanamh air.

Cén chaoi a dhéanfar dul chun cinn agus torthaí a thomhais (critéir ratha)

Le linn cur i bhfeidhm an phleain feabhsúcháin déanfar taifead ar:

Dul chun cinn déanta, leasuithe déanta agus tráth a dhéanamh

**Baint amach na spriocanna** (cinn bunaidh agus leasuithe) agus tráth.

|  |  |  |
| --- | --- | --- |
| **Plean Feabhsúcháin Scoile**  ***Gaelscoil Raifteirí***  **Samhain 2018 to Meitheamh 2020** | | |
| **Comhordaitheoir Plean Feabhsúcháin:** | | **Ainm: Cristín, Máire Treasa** |
| **SPRIOCANNA** | * Muinín na bpáistí a mhéadú sa Ghaeilge trí dhíriú ar chruinneas na Gaeilge ó thaobh struchtúr abairte agus gramadach dhe. Faoi 2020 beidh fianaise le feiceáil ó chaint na bpáistí agus ó obair scríofa na bpáistí go bhfuil cruinneas feabhsaithe bainte amach acu. * Ní mór díriú ar shaibhreas teanga na bpáistí. * Ní mór forbairt a dhéanamh ar an raon leabhair Ghaeilge atá ar fáil do pháistí sna meán agus sna hardranganna. * Go dtiocfaidh ardú ar an gcéadatán páistí a deir go bhfuil sé éasca dóibh labhairt ós ard ó 64% go 72% * Go dtiocfaidh ardú ar an gcéadatán páistí a deir go gceapann siad go bhfuil cruinneas teanga acu ó 55 % go 65% | |
| **GNÍOMHARTHA** | | **CÉ?** |
| 1. Athbhreithniú a dhéanamh ar liosta na bhfeidhmeanna teanga ón gCuraclam agus ó Shéideán Sí do na ranganna éagsúla agus iad a chur in oiriúnt do chomhthéacs agus do chleachtas na scoile. 2. Go mbeadh an scéim Séideán Sí á leanúint go mion ó rang na Naíonáin go rang 2 agus na heiseamláirí teanga á chur in oiriúint agus in úsáid ó rang 3 go rang 6. 3. Go mbeidh teagasc na bhfeidhmeanna teanga/teanga nua ina gcuid lárnach i ngach ceacht Gaeilge agus taifead a dhéanamh ar na feidhmeanna atá múinte agus in úsáid go cumarsáideach. 4. Athbhreithniú a dhéanamh ar an gcur chuige scoile maidir le múineadh na gramadaí agus plean gramadaí uile scoile a chur le chéile agus a chur i bhfeidhm 5. Déanfar iniúchadh ar an ábhar léitheoireachta atá ar fáil sa scoil agus scrúdófar deiseanna chun ábhar atá suimiúil agus tarraingteach do pháistí a cheannach 6. Beidh deiseanna rialta ag an múinteoir léamh os ard sna ceachtanna Gaeilge. Cloisfidh na páistí foclóir níos casta ná mar a chloiseann siad nó a léann siad go neamhspleách de ghnáth. Sna hardranganna ó am go chéile is fiú téacs níos 7. deacra a léamh os ard do na páistí ionas go mbeidh plé saibhir agus forbairt foclóra dá bharr. 8. Athbhreithniú agus machnamh ar bhonn foirne a dhéanamh ar ghníomhartha bliain 1 agus gníomhartha na bliana seo a phlé agus a aontú dá réir | | Gach múinteoir  Gach múinteoir  Gach múinteoir  Gach múinteoir  Gach múinteoir  Gach múinteoir  Gach múinteoir  Gach múinteoir |

|  |  |  |  |  |  |
| --- | --- | --- | --- | --- | --- |
| **MONATÓIREACHT**   1. Déanfaidh na múinteoirí cinnte go bhfuil na heiseamláirí teanga curtha in oiriúnt dá rang féin. 2. Tar éis do na múinteoirí plean gramadaí a chur le chéile déanfar cinnte go bhfuil cóip den phlean ag gach múinteoir. 3. Déanfaidh gach múinteoir iniúchadh ar an ábhar léitheoireachta atá ar fáil dá rang féin agus scrúdófar deiseanna chun ábhar atá suimiúil agus tarraingteach do pháistí a cheannach. 4. Déanfar cinnte go gcuirfear am i leataobh i bhféilire na scoile uair gach téarma don obair seo de réir mar is cuí. | | | | | |
| **Cur Chuige Measúnaithe**   * Dírbhreathnú an mhúinteora – an bhfeictear go bhfuil feabhas tagtha ar chruinneas na bpáistí sa chaint agus sa scíobh * Dírbhreathnú an mhúinteora –an bhfuil saibhreas teanga á bhaint amach ag na páistí de réir a chéile * Baileoidh na múinteoirí samplaí d’obair na bpáistí (saorscríbhneoireacht) i ranganna 3-6 agus bainfear úsáid as an gcontanam dul chun cinn (toradh foghlama 4) agus an plean gramadaí scoile chun anailís a dhéanamh orthu * Tabharfar an cheistneoir céanna do na páistí le feiceáil an bhfuil ardú tagtha ar an gcéadatán páistí a deir gur maith leo Gaeilge a labhairt | **Uirlisí Measúnaithe:**   * Dírbhreathnú an mhúinteora * Samplaí d’obair na bpáistí * Ceistneoir na bpáistí | | | | |
| **Leasuithe Riachtanacha le linn an chur i bhfeidhm:**   * Déanfar athmhacnamh go rialta ag cruinnithe foirne i dtaobh dea-chleachtais agus smaointe maidir le múineadh na Gaeilge . Déanfar leasaithe de réir mar is gá. | | | | | |
| **Sprioc:** | | **Bainte Amach:** | | | |
|  | | **Tá** |  | **Níl** |  |
|  | | **Tá** |  | **Níl** |  |
|  | | **Tá** |  | **Níl** |  |